Lottie Cunningham Wren
Lottie Cunningham Wren (* 29. September 1959 in Bilwaskarma, Nicaragua) is en nicaraguaansche Avkatin ut de Volksgrupp von de Miskito. Se sett sik för de Rechten von de indigenen Völker in Nicaragua in, dat se sülvsbestimmt op jemehr Land un Ressourcen togriepen köönt.

Leven 
Wren hett en Lehr as Krankenswester maakt, hett aver later tosätzlich Juristeree studeert. Se wull geern wat doon, de indigenen Minschen to jemehr Rechten to helpen. Se hett an de Universidad Centroamericana in Managua studeert un dat Studium 1994 mit en Dokter afslaten. Siet 1995 arbeidt se as Avkatin.

2003 hett Wren de NGO „Centro por la Justicia y Derechos Humanos de la Costa Atlántica de Nicaragua“ (CEJUDHCAN, Zentrum för Gerechtigkeit un Minschenrechten an de Atlantikküst von Nicaragua) grünnt un is Präsidentin von de Organisatschoon.

2020 hett se för ehr Arbeid den Right Livelihood Award kregen.

Weblenken 
 Kortbiografie bi The Right Livelihood Award Foundation.

Footnoten 

Jurist
Aktivist
Börger von Nicaragua
Boren 1959
Fru